Скъпи родители,

Изпитите на вашите деца ще започнат скоро. Знам, че всички сте загрижени, тъй като искате детето Ви да се представи най- добре.

Кандидатстването след VII клас е първата важна крачка за вашето дете!

Ако то получи високи оценки, това е страхотно. Но ако то не го направи, моля ви не отнемайте неговото самочувствие и достойнство. Кажете на децата си, че всичко е наред. Това е просто изпит. Те са създадени за много големи неща в живота.

Кажете им, че независимо от тяхната оценка, детето няма да загуби обичта ви и вие няма да го съдите.

Помнете, че сред учениците има художници, литератори, географи, за които математиката не е толкова важна.

Има предприемачи, които не се интересуват от история .

Има музиканти, за които оценките по химия нямат значение.

Има спортисти, чиято физическа подготовка е много по-важна от физиката.

Дали ще постигнат мечтите си, зависи и от вас – родителите. Вие сте тези, които най-добре познавате децата си. Вие – родителите, трябва задължително да им помогнетe в правилния избор!

Вие сте тези, които трябва да съхраните психиката им

Бъдещето изисква качество!

Качеството се постига с качествено образование!

Качественото образование се дава в училище, в което има квалифицирани учители, дух и традиции!

**УВАЖАЕМИ РОДИТЕЛИ,**

Това със сигурност е поредния сайт, който отваряте

В повечето получавате обещания за „успешно бъдеще“, за „нови светове“ или за професии с красиви наименования, сертификати и дипломи за какво ли не, които ще получи детето ви!

Обещания в ПГ „Васил Левски“ – няма да получите.

Тук ще Ви поканим да разговаряте с нас и да Ви информираме за успешната реализация в България и по света на наши бивши възпитаници!

Потърсете ни и ние ще Ви насочим в избора, без да Ви даваме празни обещания, без за Ви манипулираме и без да Ви подведем!

От 2017г с решение №391 на Министерски съвет ПГ „Васил Левски“ е иновативно училище!

Наричат ни елитно училище – за нас едно остаряло понятие в съвременния ни живот!

Дали сме елитно, Вие – родителите ще прецените!

Ние приемаме ученици от цялата област Ямбол, без значение от социалното им положение. При нас детето ще бъде прието, както във всяко друго училище, след успешно завършване на VII клас. Учениците, които се обучават при нас, са избрали ПГ „Васил Левски“ по свое желание и с помощта на своите родители.

За нас всички деца са равни. **Различието идва от амбицията и мотивацията за успех.**

Какво предлагаме, за да получи детето ви качествено образование!

Преди всичко качествено обучение от високо квалифицирани учители, които с годините стават и приятели на децата.

Трайни знания;

Добра материална база;

Съвременни иновативни технологии;

Разнообразни извънкласни дейности- територия за творческа изява;

Спортни занимания по волейбол, баскетбол, футбол, лека атлетика, плуване;

Летен лагер – среща на победителите от ученически състезания и олимпиади.

И най-важното – дипломата, която ученикът получава накрая, високо се цени от водещи университети и фирми в България и чужбина.

Ръководството на Гимназията е гъвкаво и всяка добра идея превръща в реалност! В училище има ефективно и работещо Училищно настоятелство и Обществен съвет!

Важното при нас е, че децата се научават да мислят самостоятелно и смело да вземат решения, развиват таланта си и следват мечтите си!

Скъпи седмокласнико!

Трудно е да направиш първата крачка сам, затова освен помощта на твоите родители и ние ти подаваме ръка. Каним те да станеш част от нашето семейство!

Влез през вратата на ПГ „ Васил Левски”. Нека тя стане вратата към успеха за теб, към успешното ти бъдеще, както стана за много други деца преди теб!

Тук ще те посрещне творческа обстановка, която едва ли ще намериш другаде. Ще се учиш и сприятелиш с учители с опит, които обичат децата и професията си.

Тук ще имаш всичко, което предлагат и другите, но едно нещо ще е по-различно – качеството, защото ПГ „Васил Левски“– Ямбол е символ на престиж в образованието, нещо, което не може да бъде постигнато на друго място.

Твоето училище: ПГ „Васил Левски “ – Ямбол те очаква!

Директор: Петя Сярова